Ulla-Liisa Heino

Ulla-Liisa Heino (30. maaliskuuta 1934 Helsinki – 13. heinäkuuta 2023 HelsinkiKuolinilmoitus. Helsingin Sanomat 12.8.2023, s. B 14.) oli suomalainen venäjänkielisen kirjallisuuden suomentaja. Hän suomensi myös latvialaista ja liettualaista kirjallisuutta. Kirjasampo.fi : Ulla-Liisa Heino Heino vietti nuoruutensa Helsingin Kalliossa ja kävi koulunsa Helsingin kaksoisyhteislyseossa. Venäjän kieltä opiskelemaan hän päätyi kertomansa mukaan arvalla, kun luokan oppilaat jaettiin saksan ja venäjän lukijoiksi. Heino jatkoi venäjän opintojaan Helsingin yliopistossa ja 1960-luvun alussa Moskovassa ja toimi sitten kääntäjänä ja toimittajana Tass- ja Novosti- uutistoimistoissa Helsingissä. Kun venäläisen kirjallisuuden käännöstyöt 1990-luvun taitteessa harvenivat, Ulla-Liisa Heino perusti Liettuan kansaa tukevan Donelaitis-seuran protestiksi Neuvostoliiton aloittamalle Liettuan taloussaarrolle. Hän oli vieraillut Liettuassa ensi kerran vain pari vuotta aiemmin. Vuonna 1998 hän perusti Suomi-Liettua kulttuurisäätiön ja toimi myös sen ensimmäisenä puheenjohtajana. Suomi–Neuvostoliitto-Seurasta hän puolestaan erosi kun se muuttui Suomi–Venäjä-Seuraksi. Hän oli kiinnostunut Neuvostoliiton ajan kulttuurisesta moninaisuudesta, ei pelkästään Venäjästä. == Teoksia == * Suomi - venäjä : matkailijan tulkkisanakirja - Finsko- ruski razgovornyi slovar' dlja turistov ; tekijät Ulla-Liisa Heino, Ritva Kaipio. Kansankulttuuri, Helsinki 1964, 8. painos 1978 * Suomi - venäjä - suomi ; laat. Arnold Hiltunen ja Ulla-Liisa Heino APN:n muun henkilökunnan avustamina. WSOY 1969, 4. painos 1976 == Suomennoksia == * Mihail Lermontov : Aikamme sankari. Tammi 1959 * Nikolai Gogol : Taras Bulba : romaani. Otava 1959 * Boris Pasternak : Viimeinen kesä : novelleja ja omaelämänkerrallista. Tammi 1959 * Leo Tolstoi : Anna Karenina : romaani, osat 1-4. Otava 1961 * Anton Tšehov : Suuret kertomukset 1-2. Otava 1961 * Ilja Ehrenburg : Suojasää. Karisto 1963 * Ivan Turgenev : Aateliskoti. Otava 1964 * Lev Nikulin : Operaatio Trusti. WSOY 1966 * Kirsikankivi : Neuvostonovelleja ja -kertomuksia ; valikoinut ja suom. Ulla-Liisa Heino. Kansankulttuuri, Helsinki 1967 * Mihail Bulgakov : Saatana saapuu Moskovaan. WSOY 1969 * Anton Tšehov : Aro ja muita novelleja. Otava 1970 * V. Smirnov : Lenin Suomen vaiheissa. Otava 1970 * Tšingiz Aitmatov : Valkoinen laiva. Kansankulttuuri, Helsinki 1972 * Tšingiz Aitmatov : Hyvästi, Gulsary. Kansankulttuuri, Helsinki 1973 * Anton Tšehov : Nainen ja sylikoira : valikoima novelleja. Otava 1973 * Juri Komissarov : Suomi löytää linjansa : neuvostoliittolaisen historiantutkijan näkemys Suomen tasavallan vaiheista. Otava 1974 * Maksim Gorki : Esseitä kirjallisuudesta. Kansankulttuuri, Helsinki 1975 * Konstantin Paustovski : Kertomus elämästä 5, Kaukasialaisia kuvia. Gummerus 1975 * Anton Tšehov : Mestarinovelleja 1 ; suom. Ulla-Liisa Heino ja Marja Koskinen. Otava 1975 (novellit Onni, Aro, Tulet, Nolo tapaus, Ikävä tarina, Kaksintaistelu, Tuntemattoman tarina) * Anton Tšehov : Mestarinovelleja 2 ; suom. Ulla-Liisa Heino ja Marja Koskinen. Otava 1975 (novellit Naisten kuningaskunta, Kolme vuotta, Tappo, Adriadna, Elämäni, Taiteilijan tarina, Talonpoikia, Rattailla, Karviaismarjoja, Nainen ja sylikoira, Rotkossa) * Mihail Šolohov : He taistelivat synnyinmaansa puolesta. Kansankulttuuri, Helsinki 1976 * Konstantin Paustovski : Kertomus elämästä 6, Vaellusten kirja. Gummerus 1976 * Juvan Šestalov : Ugrien kehto ; suomennos: Ulla-Liisa Heino ; runosuomennokset Pekka Parkkinen ja Raija Rymin. Weilin + Göös, Helsinki 1976 * Eino Karhu : Dostojevski ja Suomen kirjallisuus. Kansankulttuuri, Helsinki 1977 * T. Bartenjev ja Juri Komissarov : Kolmekymmentä vuotta hyvää naapuruutta. Otava 1977 * Anton Tšehov : Vaimoni ja muita novelleja ; suom. Martti Anhava, Ulla-Liisa Heino, Marja Koskinen. Otava 1978 * Leonid Brežnev : Muistelmia ; suom. Ulla-Liisa Heino ja Marja Koskinen. Otava 1979 * Andrei Platonov: Džan – matkalla onneen. Kansankulttuuri 1982. * Dmitri Gusarov : Korpi ei tunne armoa ; esipuhe Helge Seppälä. Weilin + Göös, Espoo 1980, 2. korj. painos 1982 * Jevgeni Jevtušenko : Marjamaat. Kirjayhtymä, Helsinki 1982 * Leonid Brežnev : Muistelmia. 2. Otava 1983 * V. N. Zaitšikov : Naapurin silmin : neuvostoliittolaisena lehtimiehenä Suomessa : artikkeleja, esitelmiä, haastatteluja vuosilta 1970-1982. Otava 1983 * Puiset silmät ja muita liettualaisia novelleja ; toim. ja suom. Ulla-Liisa Heino. Weilin + Göös, Espoo 1983 * Koti-ikävä ja muita latvialaisia novelleja ; toim. ja suom. Ulla-Liisa Heino. Weilin + Göös, Espoo 1985 * Tšingiz Aitmatov : Mestauslava. SN-kirjat, Helsinki 1986 * Juri Andrejev : 111 neuvostovenäläistä kirjailijaa ; suom. ja toim. Ulla-Liisa Heino ; suomennosbibliografian laat. Marja-Leena Jaakkola. Weilin + Göös, Espoo 1988 * Konstantin Simonov : Todistaja : Stalin sukupolveni ihmisten silmin. WSOY 1988 * Andrei Platonov : Monttu ; Juveniilimeri. SN-kirjat, Helsinki 1989 * Varlam Šalamov : Kolyman kertomuksia. Orient Express, Helsinki 1991 == Palkinnot == * Tiedonjulkistamisen valtionpalkinto 1974 * Kääntäjien valtionpalkinto 1974 * Suomi-Neuvostoliittoseuran tunnustuspalkinto 1976 * Mikael Agricola -palkinto 1978 * Puškin-mitali 2004 == Lähteet == Luokka:Suomentajat Luokka:Vuonna 1934 syntyneet Luokka:Vuonna 2023 kuolleet